APSTIPRINĀTS

SIA “BABĪTES SILTUMS”

Iepirkumu komisijas

2021. gada 1. jūnija sēdē,

protokols Nr. 1

**Iepirkums Nr. 1.11-BS/2021-02**

**“Dabasgāzes piegāde SIA “BABĪTES SILTUMS” vajadzībām”**

**NOLIKUMS**

**1.VISPĀRĪGĀ INFORMĀCIJA**

1.1. **Iepirkuma metode** – iepirkuma procedūra saskaņā ar Sabiedrisko pakalpojumu sniedzēju iepirkumu likumu.

1.2. **Iepirkuma identifikācijas numurs** – 1.11-BS/2021-02

1.3. **Pasūtītāja nosaukums un citi rekvizīti** – SIA “BABĪTES SILTUMS”, Reģ. Nr.40003145751, Jūrmalas iela 13E, Piņķi, Babītes pagasts, Babītes novads, LV-2107.

1.4. **Iepirkuma komisija** – iepirkumu organizē un rīko ar SIA “BABĪTES SILTUMS’ rīkojumu apstiprinātā iepirkuma komisija (turpmāk – komisija).

1.5. **Pircēja profils** - Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/Organizer/14482> (turpmāk e-konkursu apakšsistēma).

1.6. **Piedāvājuma iesniegšana un atvēršana, datums, laiks un kārtība:**

1.6.1. piedāvājumu jāiesniedz līdz **2021. gada 5. jūlijam plkst.1000** tikai elektroniski Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/ProcurementProposals/>58404 (turpmāk e-konkursu apakšsistēma);

1.6.2. ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām, tie netiek atvērti un nosūtīti atpakaļ iesniedzējam;

1.6.3. Pretendents var iesniegt tikai vienu piedāvājumu. Piedāvājumu varianti netiek pieļauti.

1.6.4. Piedāvājumu atvēršana **2021. gada 5. jūlijā plkst.1000** (uzreiz pēc piedāvājuma iesniegšanas termiņa beigām) e-konkursu apakšsistēmā;

1.6.5. Iesniegto piedāvājumu atvēršanas procesam var sekot līdzi tiešsaistes režīmā e-konkursu apakšsistēmā;

1.6.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam pretendentam;

1.6.7. Pēc atvēršanas sanāksmes beigām e-konkursu apakšsistēmā pretendentiem būs pieejams sistēmā izveidots pretendentu un to iesniegto piedāvājumu cenu apkopojums.

1.7. **Prasības piedāvājuma iesniegšanai un noformējumam**

1.7.1. Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:

1.7.1.1. izmantojot e-konkursu apakšsistēmas piedāvātos rīkus, aizpildot pie attiecīgās prasības izveidotās formas;

1.7.1.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;

1.7.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).

1.7.2. Sagatavojot piedāvājumu, pretendentam ir jāievēro, ka:

1.7.2.1. Pieteikuma vēstules forma, pretendentu atlases forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

1.7.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar EIS piedāvāto sistēmas parakstu, gan parakstot ar drošu elektronisko parakstu. Ja pretendents ir ārvalstnieks, un piedāvājums vai kāds no piedāvājuma dokumentiem tiek parakstīts ar drošu elektronisko parakstu, tad ir jānorāda vietni (saiti), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstenumu;

1.7.2.3. Ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotajai personai, pievienojot katra apvienības dalībnieka parakstītu pilnvarojuma apliecinošu dokumentu;

1.7.2.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un Nolikuma 1.6.6.punktā paredzētajā laikā datne nav atšifrēta, piedāvājums netiks izskatīts.

1.7.3. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno pretendenta apliecināts tulkojums latviešu valodā.

1.7.4. Piedāvājumā dokumentu noformējumam ir jāatbilst Dokumentu juridiskā spēka likumā un Elektronisko dokumentu likumā noteiktajām prasībām.

1.7.5. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas mājaslapā <http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija>

1.8. **Informācijas sniegšana par atklātu konkursu**

1.8.1. Ar nolikumu un tā pielikumiem var iepazīties e-konkursu apakšsistēmā <https://www.eis.gov.lv/>

1.8.2. Papildu informācijas pieprasījumi ir jāiesniedz e-konkursu apakšsistēmā vai uz e-pasta adresi [info@babitessiltums.lv](mailto:info@babitessiltums.lv).

1.8.3. Ja ieinteresētais piegādātājs ir laikus pieprasījis papildu informāciju, komisija to sniedz piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām. Komisijas sagatavotā papildus informācija tiks ievietota e-konkursu apakšsistēmā un nosūtīta piegādātājam, kurš ir iesniedzis informācijas pieprasījumu.

1.9. **Cita vispārēja informācija**

1.9.1. Iepirkuma mērķis ir izvēlēties pretendentu, kurš atbilst izvirzītajām pretendentu kvalifikācijas prasībām, kura tehniskais piedāvājums atbilst Nolikuma tehniskajai specifikācijai, un kura piedāvājums ir saimnieciski visizdevīgākais.

1.9.2. Piedāvājuma sagatavošanas un iesniegšanas izdevumus sedz pretendents.

1.9.3. Par jebkuru piedāvājuma informāciju, kas ir konfidenciāla, jābūt īpašai norādei.

1.9.4. Komisijas kontaktpersona – biroja administratore Ilze Ķiploka, tel.nr.: +371 23556200, e-pasts: [info@babitessiltums.lv](mailto:info@babitessiltums.lv)

**2.INFORMĀCIJA PAR IEPIRKUMA PRIEKŠMETU**

* 1. **Iepirkuma priekšmets** – dabasgāzes piegāde (CPV kods 09123000 (Dabasgāze)) saskaņā ar tehnisko specifikāciju **2. pielikumā**.
  2. **Iepirkuma līguma termiņš –** 12 mēneši (01.08.2021. - 31.07.2022.).
  3. **Līguma izpildes vieta** - SIA “BABĪTES SILTUMS” katlumājas:

1. Jūrmalas iela 13E, Piņķi, Babītes pagasts, Babītes novads;
2. Laimdotas iela 1, Piņķi, Babītes pagasts, Babītes novads;
3. “Mildas”, Babīte, Babītes pagasts, Babītes novads.

**3. PRASĪBAS PRETENDENTU KVALIFIKĀCIJAI**

3.1. Pretendentu kvalifikācijas prasības ir obligātas un attiecas uz visiem pretendentiem, kas vēlas piedalīties atklātā konkursā un iegūt tiesības slēgt publisko iepirkuma līgumu.

3.2. Pasūtītājs izslēdz pretendentu no dalības iepirkuma procedūrā Sabiedrisko pakalpojumu sniedzēju iepirkuma likuma 48. panta devītajā daļā un Starptautisko un Latvijas Republikas nacionālo sankciju likuma 11.1 pantā noteiktajos gadījumos noteiktajos gadījumos. Izslēgšanas noteikumi atbilstoši Publisko iepirkumu likumā noteiktajam attiecas arī uz piegādātāju apvienību, personālsabiedrību, tās biedriem, kā arī pretendenta norādīto personu, uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī uz katru pretendenta norādīto apakšuzņēmēju.

3.3. **Pretendentam jāatbilst šādām Pretendentu atlases (kvalifikācijas) prasībām**:

3.3.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.

3.3.2. Pretendents ir reģistrēts Latvijas Republikas Dabasgāzes tirgotāju reģistrā, un atbilstoši Sabiedrisko pakalpojumu regulēšanas komisijas mājaslapā iekļautajai informācijai <https://www.sprk.gov.lv/uploads/doc/Gazestirgotajuregistrs.pdf> ir uzsācis darbību;

3.3.3. Pretendentam ir noslēgts pārvades sistēmas pakalpojumu līgums ar Pārvades sistēmas operatoru, un ir saņemts Pārvades sistēmas operatora piešķirtais balansēšanas portfeļa identifikators.

3.3.4. Pretendentam ir noslēgts sadales sistēmas pakalpojumu līgums ar Sadales sistēmas operatoru.

3.3.5. Pretendentam iepirkuma līguma darbības laikā būs pietiekami resursi, lai nodrošinātu piegādājamo dabasgāzes apjomu pārdošanai Pasūtītājam, vismaz 691 420 m3 gadā;

**4. IESNIEDZAMIE DOKUMENTI**

4.1. Pretendenta pieteikums dalībai iepirkuma procedūrā, kurš sagatavots atbilstoši Nolikuma veidnei (1.pielikums).

4.2. Informāciju par pretendenta reģistrāciju Latvijas Republikas Dabasgāzes tirgotāju reģistrā, Komisija pārbaudīs vietnē <https://www.sprk.gov.lv/uploads/doc/Gazestirgotajuregistrs.pdf>;

4.3. Lai apliecinātu Nolikuma 3.3.5. prasību, Pretendentam jāsniedz apliecinājums, ka tam iepirkuma līguma darbības laikā būs pietiekami resursi, lai nodrošinātu piegādājamo dabasgāzes apjomu pārdošanai Pasūtītājam, vismaz 691 420 m3 gadā;

4.4. Lai apliecinātu Nolikuma 3.3.2. un 3.3.3. prasību, Pretendentam jāsniedz apliecinājums, ka Pretendentam ir noslēgts pārvades sistēmas pakalpojumu līgums ar Pārvades sistēmas operatoru un ir saņemts Pārvades sistēmas operatora piešķirtais balansēšanas portfeļa identifikators.

4.5. Finanšu piedāvājums jāiesniedz saskaņā ar paraugu Nolikuma 3. pielikumā, ņemot vērā šādu nosacījumus. Dabasgāzes cenā iekļauj līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksa par pārvades sistēmas pakalpojumiem – pārvades jaudu, bet dabasgāzes cena neiekļauj izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodokli.

###### 5. PIEDĀVĀJUMU NOVĒRTĒŠANAS KĀRTĪBA

5.1. Piedāvājuma dokumentu noformējuma pārbaudi, pretendentu atlasi, tehnisko-finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

5.2. Piedāvājumu dokumentu noformējuma pārbaudes laikā komisija izvērtē, vai piedāvājums dokumenti sagatavoti un noformēti atbilstoši Nolikumā norādītajām prasībām. Ja piedāvājuma dokumenti nav noformēti atbilstoši Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem piegādātājiem pārkāpumu, tad pretendents var tikt izslēgts no turpmākās dalības iepirkumā.

5.3. Pretendentu atlasē komisija noskaidro pretendentu kompetenci un atbilstību paredzamā līguma izpildes prasībām. Pretendentu atlase notiek pēc iesniegtajiem pretendentu atlases dokumentiem, pārbaudot pretendenta atbilstību Nolikumā izvirzītajām prasībām.

5.4. Ja pretendents neatbilst kādai no Nolikumā izvirzītajām prasībām vai nav iesniedzis visus Nolikuma noteiktos dokumentus vai ziņas, tas tiek izslēgts no turpmākās dalības iepirkuma procedūrā.

5.5. Tehnisko piedāvājumu atbilstības pārbaudē komisija izvērtē tehnisko piedāvājumu atbilstību Nolikumā izvirzītajām prasībām.

5.6. Ja pretendents nav iesniedzis tehniskā piedāvājuma izvērtēšanai visus pieprasītos dokumentus, tas tiek izslēgts no turpmākās dalības iepirkuma procedūrā kā neatbilstošs iepirkuma dokumentācijas prasībām.

5.7. Finanšu piedāvājumu vērtēšanas laikā komisija pārbauda, vai piedāvājumā nav aritmētisko kļūdu. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

5.8. Ja komisija konstatē, ka pretendents ir iesniedzis piedāvājuma cenu, par kuras pamatotību rodas šaubas, tiek pārbaudīts, vai iesniegtais piedāvājums nav nepamatoti lēts.

5.9. Ja komisija iepirkuma procedūras norises laikā konstatē, ka pretendents, iesniedzot piedāvājumu, ir sniedzis nepatiesas ziņas, tas tiek izslēgts no turpmākās dalības iepirkuma procedūrā.

5.10. Ja pretendents atsauc vai groza konkursam iesniegto piedāvājumu pēc piedāvājumu iesniegšanas termiņa beigām, komisija pārtrauc pretendenta piedāvājuma turpmāku vērtēšanu un izslēdz pretendentu no dalības konkursā.

5.11. Piedāvājuma izvēles kritērijs – saimnieciski visizdevīgākais piedāvājums, kur piedāvājumu salīdzināšanai un izvērtēšanai tiks izmantotas tikai izmaksas (cena) – viszemākā cena par Nolikuma 3. pielikumā norādīto cenu par 1 kWh (cenu norāda ar precizitāti - piecas zīmes aiz komata).

5.12. Pirms līguma slēgšanas tiesību piešķiršanas Pasūtītājs Sabiedrisko pakalpojumu sniedzēju iepirkumu likumā noteiktajā kārtībā pārbauda, vai nav iestājušies Sabiedrisko pakalpojumu sniedzēju iepirkumu likuma 48.panta pirmajā daļā un Starptautisko un Latvijas Republikas nacionālo sankciju likuma 11.1 pantā noteiktie gadījumi.

###### 6. IEPIRKUMA LĪGUMA NOSLĒGŠANAS KĀRTĪBA

6.1. Ja pretendentam tiek piešķirtas līguma slēgšanas tiesības, ar to tiek noslēgts iepirkuma līgums, pamatojoties uz iepirkuma līguma projektu (Nolikuma 4. pielikums).

6.2. Iepirkuma līguma projektu rakstveidā sagatavo, un iesniedz pasūtītājs un tas tiek slēgts ne agrāk, kā pēc Publisko iepirkumu likumā noteiktā nogaidīšanas termiņa beigām.

6.3. Ja pretendents, kuram piešķirtas līguma slēgšanas tiesības, atsakās slēgt līgumu ar pasūtītāju, komisija pieņem lēmumu slēgt līgumu ar nākamo pretendentu, kura piedāvājums ir nākamais saimnieciski visizdevīgākais piedāvājums, vai pārtraukt atklātu konkursu.

**7. Pielikumi**

1.pielikums – Pieteikuma veidlapa;

2.pielikums – Tehniskā specifikācija;

3.pielikums – Finanšu piedāvājuma veidlapa;

4.pielikums – Līguma projekts.

1.pielikums

**PIETEIKUMS IEPIRKUMAM**

**“Dabasgāzes piegāde SIA “BABĪTES SILTUMS” vajadzībām”**

**ID Nr.** **1.11-BS/2021-02**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_

pretendenta nosaukums reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā:

vadītāja vai pilnvarotās personas vārds un uzvārds, amats

Ar šo piesakās piedalīties iepirkumā **“Dabasgāzes piegāde SIA “BABĪTES SILTUMS” vajadzībām” (Nr.** **1.11-BS/2021-02).**

Apliecinām, ka:

1. esam iepazinušies un pilnībā piekrītam iepirkuma nolikuma un līguma projekta prasībām;
2. esam reģistrēti, licencēti un/vai sertificēti atbilstoši attiecīgās valsts normatīvo aktu prasībām, un esam tiesīgi veikt Pasūtītājam nepieciešamo piegādi.
3. šis piedāvājums ir sagatavots individuāli un nav saskaņots ar konkurentiem;
4. uz mums nav attiecināmi Sabiedrisko pakalpojumu sniedzēju iepirkuma likuma 48. panta pirmajā daļā minētie izslēgšanas nosacījumi;
5. visas piedāvājumā sniegtās ziņas ir patiesas.
6. Informējam, ka uzņēmuma definīcija atbilst tabulā norādītajai sadaļai.

|  |  |
| --- | --- |
| **Uzņēmuma definīcija\*** | **Pretendents norāda atbilstošo** |
| Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; |  |
| Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. |  |

\* <https://www.iub.gov.lv/sites/default/files/upload/skaidrojums_mazajie_videjie_uzn.pdf>

|  |  |
| --- | --- |
| Pretendenta nosaukums |  |
| Adrese: |  |
| Reģistrācijas Nr. juridiskai personai |  |
| Tālrunis: |  |
| E-pasts: |  |
| Kontaktpersonas amats, vārds, uzvārds: |  |
| Kontaktpersonas tālruņa Nr., e-pasts |  |
| Maksājuma rekvizīti |  |
| Banka, kods |  |
| Konts: |  |

|  |  |
| --- | --- |
| Amatpersonas vai pilnvarotās personas paraksts |  |
| Parakstītāja vārds, uzvārds un amats: |  |
| Pretendenta nosaukums: |  |

*Pieteikums ir jāparaksta pretendenta vadītājam vai viņa pilnvarotai personai (šādā gadījumā obligāti jāpievieno pilnvara).*

2.pielikums

**“Dabasgāzes piegāde SIA “BABĪTES SILTUMS” vajadzībām”**

**ID Nr.** **1.11-BS/2021-02**

**Tehniskā specifikācija**

1. Dabasgāzi patērējošie gazificēti objekti un prognozētais dabasgāzes daudzums **no 01.08.2021 līdz 31.07.2022**.:

|  |  |  |  |
| --- | --- | --- | --- |
| **Nr.** | **Objekts** | **Adrese** | **Prognozētais dabasgāzes apjoms \*** |
| 1. | Katlumāja | Jūrmalas iela 13E, Piņķi, Babītes pagasts, Babītes novads, LV-2107 | 634 500 m3 |
| 2. | Katlumāja | Laimdotas iela 1, Piņķi, Babītes pagasts, Babītes novads, LV-2107 | 51 100 m3 |
| 3. | Katlumāja | “Mildas”, Babīte, Babītes pagasts, Babītes novads, LV-2101 | 5820 m3 |

Kopā 691 420 m³

1. Indikatīvais dabasgāzes patēriņš (tūkstoši m3) sadalījumā pa mēnešiem\*:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Objekts | Aug | Sep | Okt | Nov | Dec | Jan | Febr | Mar | Apr | Mai | Jūn | Jūl | Kopā |
| Katlumāja, Jūrmalas iela 13E, Piņķi | 0 | 6.5 | 40 | 74 | 109 | 120 | 115 | 90 | 62 | 18 | 0 | 0 | 634.50 |
| Katlumāja, Laimdotas iela 1, Piņķi | 1.4 | 1.4 | 3.7 | 4.9 | 6.5 | 8.6 | 7.4 | 6.2 | 4.7 | 3.6 | 1.4 | 1.3 | 51.10 |
| Katlumāja, Mildas 2, Babīte | 0.11 | 0.11 | 0.4 | 0.6 | 0.9 | 1.1 | 1.0 | 0.8 | 0.5 | 0.1 | 0.1 | 0.1 | 5.82 |

Kopā: 691.42

3) Dabasgāzes kvalitātes parametri

Dabasgāzei jāatbilst sistēmas operatora noteiktajiem “Pārvades un uzglabāšanas sistēmā ievadāmās dabasgāzes parametriem”.

\* Norādītais apjoms ir uzskatāmi par prognozējamu apjomu līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai, un samazināt, vai palielināt norādīto apjomu atkarībā no gada sezonas un laika apstākļiem.

3.pielikums

**“Dabasgāzes piegāde SIA “BABĪTES SILTUMS” vajadzībām”**

**ID Nr.** **1.11-BS/2021-02**

**FINANŠU PIEDĀVĀJUMS**

|  |  |  |
| --- | --- | --- |
|  |  |  |
| *Sastādīšanas vieta* |  | *Datums* |

Saskaņā ar iepirkuma „Dabasgāzes piegāde SIA “BABĪTES SILTUMS” vajadzībām” nolikumu, mēs apstiprinām, ka piekrītam iepirkuma „Dabasgāzes piegāde SIA “BABĪTES SILTUMS” vajadzībām” noteikumiem, un piedāvājam piegādāt dabasgāzi visā Iepirkuma līguma darbības laikā par šādu fiksētu cenu:

|  |  |
| --- | --- |
| **Dabasgāzes cena** | |
| Mērvienība | Dabasgāzes cena saskaņā ar Nolikuma 4.5. punkta nosacījumiem EUR, bez PVN (norāda ar precizitāti - piecas zīmes aiz komata) |
| 1 kWh |  |

1. Ar šo mēs apliecinām, ka piedāvātā cena ir galīgā, par kādu dabasgāze tiks pārdota Pasūtītājam (dabasgāzes lietotājam) visā līguma darbības laikā.
2. Kopējais prognozējamais dabasgāzes piegādes daudzums līguma darbības laikā 691 420 m3.
3. Piegādājamās dabasgāzes daudzums var mainīties atkarībā no pasūtītāja vajadzības (Pasūtītājs patur tiesības atkarībā no faktiskajām vajadzībām iegādāties mazāku/lielāku dabasgāzes apjomu atbilstoši faktiskajam patēriņam).
4. Dabasgāzes cenā iekļautas līguma izpildei nepieciešamās balansēšanas pakalpojuma izmaksas, dabasgāzes uzglabāšanas izmaksas un maksa par pārvades sistēmas pakalpojumiem – pārvades jaudu, bet dabasgāzes cenā nav iekļautas izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, kā arī akcīzes nodokli.
5. Piegādātā dabasgāze atbilst Latvijas Republikas normatīvajos aktos, dabasgāzes tirdzniecības un lietošanas noteikumiem, Enerģētikas likumā u.c., kas ir spēkā attiecīgās darbības veikšanas brīdī noteiktajām prasībām.

|  |  |
| --- | --- |
| Amatpersonas vai pilnvarotās personas paraksts |  |
| Parakstītāja vārds, uzvārds un amats: |  |
| Pretendenta nosaukums: |  |

4.pielikums

**IEPIRKUMA LĪGUMS**

**(projekts)**

Piņķos, 2021. gada \_\_\_\_\_\_\_\_\_\_\_\_\_

**SIA “BABĪTES SILTUMS”**, valdes priekšsēdētājas Vitas Meimeres un valdes locekļa Ričarda Ramja personā, kuri rīkojas saskaņā ar statūtiem, turpmāk tekstā - **Pircējs**, no vienas puses, un

**<>** vienotās reģistrācijas <>, turpmāk tekstā – **Pārdevējs,** kuras vārdā saskaņā ar pilnvarojumu rīkojas <>, no otras puses,

abas kopā turpmāk tekstā - **Puses**, apzinādamās savas darbības juridisko nozīmi, un sekas, kā arī, būdamas neviena, nepiespiestas, bez maldības, viltus un spaidiem, vadoties pēc Latvijas Republikā spēkā esošajiem normatīviem aktiem, pamatojoties uz iepirkuma „Dabasgāzes piegāde SIA “BABĪTES SILTUMS” vajadzībām” (ID Nr. 1.11-BS/2021-02) nosacījumiem un rezultātiem, noslēdz sekojošu līgumu, turpmāk - Līgums:

1. **Līguma priekšmets**
   1. Pārdevējs pārdod Pircējam, bet Pircējs pērk un apmaksā dabasgāzi saskaņā ar Līguma noteikumiem un Iepirkumam iesniegto Pārdevēja piedāvājumu, kas noformēts kā Līguma Pielikums (turpmāk – Pielikums), un ir Līguma neatņemama sastāvdaļa.
   2. Pircējs pērk, un Pārdevējs pārdod dabasgāzi Līguma Pielikumā norādītajos gazificētajos objektos.
   3. Dabasgāzes īpašuma tiesību nodošana notiek uz Pircēja dabasgāzes apgādes sistēmas piederības robežas.
   4. Līguma Pielikumā norādītie dabasgāzes apjomi ir uzskatāmi par prognozējamiem gada apjomiem visā Līguma darbības laikā.
   5. Pircējs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt, vai palielināt Līguma Pielikumā norādīto apjomu un Pārdevējam nav tiesību pieprasīt, lai Pircējs Līguma darbības laikā nopirktu un apmaksātu dabasgāzi Līguma Pielikumā minētajā piegādes apjomā (daudzumā).
2. **Dabasgāzes apgādes** **sistēmas pakalpojumi**
   1. Pārdevējs atbilstoši spēkā esošajiem normatīvajiem aktiem noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pircējam, kā arī ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju.
   2. Dabasgāzes piegādi Pircējam gazificētajos objektos līdz dabasgāzes apgādes sistēmas piederības robežai atļautās maksimālās slodzes nodrošina sadales sistēmas operators normatīvajos aktos noteiktajā kārtībā.
   3. Pircējam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
   4. Pircējam ir pienākums nepārsniegt gazificētajos objektos atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā.
3. **Dabasgāzes cena un norēķinu kārtība**
   1. Dabasgāzes cena, par kādu Pārdevējs pārdod un Pircējs pērk dabasgāzi, noteikta saskaņā ar Līguma nosacījumiem. Dabasgāzes cenā ir iekļautas dabasgāzes uzglabāšanas izmaksas un maksa par pārvades sistēmas pakalpojumu – pārvades jaudu.
   2. Papildus Lietotājs samaksā Tirgotājam par Lietotājam sniegtiem dabasgāzes sadales sistēmas pakalpojumiem, dabasgāzes pārvades sistēmas pakalpojumu – izejas punktu Latvijas lietotāju apgādei un normatīvajos aktos noteiktos nodokļus dabasgāzei, sistēmas un citiem pakalpojumiem.
   3. Pircējs deleģē Pārdevēju norēķināties Pircēja vārdā ar sistēmas operatoru par tā sniegtajiem sistēmas pakalpojumiem, maksu par sistēmas pakalpojumiem Pārdevējs ietver Pircējam izrakstītajā rēķinā, un Pircējs to apmaksā vienlaicīgi ar maksu par dabasgāzi.
   4. Norēķini par patērēto dabasgāzi notiek reizi mēnesī par Pircēja faktiski patērēto dabasgāzes apjomu atbilstoši komercuzskaites mēraparātu rādījumiem.
   5. Maksu par saņemto dabasgāzi Pārdevējs aprēķina, ņemot vērā sistēmas operatora sniegtos aprēķinus par dabasgāzes patēriņu gazificētajos objektos un saskaņā ar Līguma 3.1.punktā minēto dabasgāzes cenu.
   6. Maksu par Pircēja saņemtajiem sistēmas pakalpojumiem aprēķina, pamatojoties uz dabasgāzes patēriņu gazificētajos objektos un ņemot vērā spēkā esošajos normatīvajos aktos noteiktajā kārtībā apstiprinātos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē www.sprk.gov.lv.
   7. Līdz kārtējā mēneša 5.(piektajam) datumam Pārdevējs iesniedz Pircējam rēķinu par iepriekšējā mēnesī patērēto dabasgāzi. Rēķins tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: [info@babitessiltums.lv](mailto:info@babitessiltums.lv).
   8. Pircējs veic rēķina apmaksu 14 (četrpadsmit) kalendāro dienu laikā pēc tā saņemšanas, pārskaitot rēķinā norādīto summu Pārdevēja bankas kontā.
   9. Dabasgāzes tirdzniecība ietver rēķinu izrakstīšanu, maksājumu iekasēšanu, apstrādi, balansēšanas pakalpojumu un citas darbības, kas saistītas ar dabasgāzes tirdzniecību. Dabasgāzes tirdzniecība neietver dabasgāzes sadali. Noslēdzot šo Līgumu, Pircējs iegūst tiesības saņemt dabasgāzes sadales sistēmas operatora pakalpojumus – dabasgāzes piegādi līdz dabasgāzes apgādes sistēmas piederības robežai. Pārdevējs nav atbildīgs, ja Pircējam nav iespējams pārdot dabasgāzi sakarā ar to, ka sistēmas operators nesniedz Pircējam sistēmas pakalpojumus no Pārdevēja neatkarīgu iemeslu dēļ.
   10. Pircēja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Pircēja norēķiniem ar Pārdevēju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
   11. Ja Pārdevējs savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
   12. Pārdevējs akcīzes nodokli aprēķina par taksācijas periodā piegādāto dabasgāzi, pamatojoties uz dabasgāzes sadales sistēmas operatoru un Pircēja sniegto informāciju par kopējo saņemto dabasgāzes apjomu, kā arī dabasgāzes apjomu sadalījumā pa izmantošanas mērķiem.
   13. Ja Pircējs normatīvajos aktos, un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi, akcīzes nodoklis tiek aprēķināts saskaņā ar Pārdevēja veiktajiem aprēķiniem pēc likuma "Par akcīzes nodokli" 15.1 panta pirmās daļas 1.punktā noteiktās nodokļa likmes par Pircējam piegādāto dabasgāzes apjomu periodā, par kuru informācija nav saņemta.
   14. Ja Pircēja patērētajai dabasgāzei saskaņā ar normatīvajiem aktiem tiek piemērota samazināta akcīzes nodokļa likme, tā no nodokļa ir atbrīvota vai nodokli nepiemēro, Pircējs atsevišķi uzskaita vai normatīvajos aktos noteiktajā kārtībā aprēķina dabasgāzes apjomu atbilstoši Līguma norādītajiem dabasgāzes lietošanas mērķiem. Informāciju par dabasgāzes apjomu, sadalījumā pa izmantošanas mērķiem, Pircējs paziņo Pārdevējam pirms rēķina izrakstīšanas vienlaikus ar informāciju par dabasgāzes patēriņu norēķinu periodā.
   15. Lai noteiktu dabasgāzes apjomu, ko atbilstoši normatīvajiem aktiem neapliek, vai atbrīvo no akcīzes nodokļa, vai arī, kam tiek piemērota samazināta akcīzes nodokļa likme, Pircējs nodrošina šī dabasgāzes apjoma atsevišķu uzskaiti, uzstādot atsevišķus dabasgāzes norēķinu uzskaites mēraparātus. Pircējs nodokļa taksācijas periodā paziņo Pārdevējam izmantotās dabasgāzes apjomu sadalījumā pa konkrētajiem mērķiem, norādot attiecīgos regulā Nr.1893/2006 noteiktos NACE klasificētos procesus un kodus, kā arī paziņo to izmantotās dabasgāzes apjomu, kuru ar nodokli neapliek vai no nodokļa atbrīvo.
4. **Pušu tiesības, pienākumi un atbildība**
   1. Puses ir atbildīgas viena otrai par tiešajiem zaudējumiem, kas tās vainas dēļ Līguma neizpildes vai nepienācīgas izpildes dēļ radušies otrai Pusei.
   2. **Pārdevēja pienākumi un atbildība**:
      1. nodrošināt dabasgāzes pārdošanu Pircējam par Līgumā noteikto dabasgāzes cenu;
      2. izrakstīt un nosūtīt Pircējam rēķinu par iepriekšējā mēnesī patērēto dabasgāzi līdz kārtējā mēneša 5. (piektajam) datumam. Rēķins tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: [info@babitessiltums.lv](mailto:info@babitessiltums.lv);
      3. Pārdevējs apņemas sekot līdzi Pircēja patērētās dabasgāzes apjomam un informēt Pircēju, ja sagaidāms dabasgāzes pārtēriņš;
      4. Vismaz sešas nedēļas pirms Līguma termiņa beigām uz rēķina saņemšanas adresi nosūtīt Pircējam atgādinājumu par Līguma termiņa beigām;
      5. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu.
      6. Pārdevējam ir tiesības pieprasīt Pircējam iesniegt dokumentus, kas apliecina gazificētā objekta īpašuma, lietošanas vai valdījuma tiesības. Ja Pircējs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
      7. Pārdevējam ir tiesības izbeigt dabasgāzes tirdzniecības līgumu, ja ir kļuvis zināms, ka Pircējs ir zaudējis gazificētā objekta īpašuma, lietošanas vai valdījuma tiesības.
   3. **Pircēja pienākumi un atbildība**:
      1. noslēgt sistēmas pakalpojuma līgumu ar sistēmas operatoru par sistēmas pakalpojumiem visiem Pircēja gazificētajiem objektiem;
      2. Pilnā apjomā apmaksāt no Pārdevēja izrakstītos rēķinus Līgumā norādītajā termiņā, sedzot izdevumus par naudas līdzekļu pārskaitīšanu Pārdevējam. Rēķina apmaksas datums ir pilnas rēķinā norādītās maksājuma summas ieskaitīšanas diena Pārdevēja bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena;
      3. Paziņot sadales sistēmas operatoram komercuzskaites mēraparātu rādījumus saņemtās dabasgāzes uzskaitei, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā.
      4. Nekavējoties informēt Pārdevēju, ja līdz kārtējā mēneša 10.(desmitajam) datumam nav saņemts rēķins par iepriekšējā mēnesī patērēto dabasgāzi;
      5. Par Līgumā noteiktā maksājuma termiņa nokavēšanu Pircējs maksā Pārdevējam līgumsodu 0,5 % (nulle komats pieci procenti) apmērā no laikā nesamaksātās summas par katru nokavēto kalendāro dienu, bet ne vairāk par 10 % (desmit procenti) no laikā nesamaksātās summas.
      6. Parakstot šo līgumu, Pircējs apliecina, ka tam ir gazificētā objekta īpašuma, lietošanas vai valdījuma tiesības.
      7. Gadījumā, ja gazificētā objekta īpašuma, lietošanas vai valdījuma tiesības iegūst cita persona, gazificētā objekta iepriekšējam un jaunajam dabasgāzes lietotājam 3 (trīs) darba dienu laikā no īpašuma, valdījuma, vai lietojuma tiesību maiņas jāpaziņo sadales sistēmas operatoram par šo faktu, nosūtot saskaņotu komercuzskaites mēraparāta rādījuma fiksācijas aktu. Ar rādījuma fiksācijas akta starpniecību sadales sistēmas operators tiek informēts par jaunā dabasgāzes lietotāja izvēlēto tirgotāju.
   4. **Pircējam ir tiesības**:
      1. saņemt sistēmas pakalpojumu normatīvajos aktos noteiktajā kārtībā;
      2. saņemt no Pārdevēja normatīvajos aktos noteikto informāciju, kas saistīta ar dabasgāzes pārdošanu Pircējam.
      3. Pircējs pilnvaro Pārdevēju informēt sistēmas operatoru par Līguma 3.3.punktā noteikto deleģējumu, un saņemt no sistēmas operatora informāciju par sistēmas pakalpojumu Līgumā starp Pircēju un sistēmas operatoru noteiktajām maksām sistēmas pakalpojumiem un palīgpakalpojumiem.
      4. Puses apņemas ievērot Enerģētikas likuma, Ministru kabineta 2017. gada 7. februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.
5. **Līguma spēkā stāšanās, grozīšana un darbības izbeigšana**
   1. Līgums stājas spēkā **2021. gada** **1. augustā** un ir spēkā 12 (divpadsmit) mēnešus, t.i., līdz **2022. gada 31. jūlijam**.
   2. Visus Līguma grozījumus un papildinājumus Puses noformē rakstveidā, un tie stājas spēkā pēc to abpusējas parakstīšanas, tie ir pievienoti Līgumam un kļūst par tā neatņemamu sastāvdaļu.
   3. Pircējs ir tiesīgs vienpusēji atkāpties no Līguma, par to vismaz 21 (divdesmit vienu) dienu pirms attiecīgā mēneša beigām rakstiski paziņojot Pārdevējam.
   4. Pārdevējs ir tiesīgs pārtraukt pārdot dabasgāzi Pircējam un izbeigt Līgumu, ja Pircējam nav spēkā vai spēku zaudējis Līgumā 4.3.1.apakšpunktā minētais sistēmas pakalpojumu līgums, iepriekš rakstveidā brīdinot Pircēju.
   5. Izbeidzot Līgumu 5.3.punktā noteiktajā gadījumā, Pircējs samaksā Pārdevējam iesniegtos rēķinus par faktiski patērēto dabasgāzi līdz Līguma izbeigšanās brīdim.
   6. Pārdevējam ir tiesības pārtraukt pārdot dabasgāzi Pircējam un izbeigt Līgumu šādos gadījumos:
6. ja Pircējs ir kavējis ikmēneša maksājumus par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, Pārdevējs par to ir rakstiski brīdinājis Pircēju;
7. ja Pārdevējs no sistēmas operatora saņem informāciju par Pircēja tirgotāja maiņu. Šādos gadījumos Pārdevējs paziņojumu par Līguma izbeigšanu Pircējam nesūta.
8. **Strīdu noregulēšana**

Visas domstarpības un strīdus, kas rodas sakarā ar Līgumu, Puses risina sarunu ceļā, bet, ja vienošanos neizdodas panākt, tad strīdus risina saskaņā ar Latvijas Republikas spēkā esošajiem normatīvajiem aktiem tiesā.

1. **Nepārvaramā vara**
   1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, un pārvarēt vai novērst, tajā skaitā dabas stihijas, ugunsgrēka, militārās akcijas vai blokādes dēļ (turpmāk – nepārvaramas varas apstākļi).
   2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
   3. Nepārvaramas varas apstākļu gadījumā Līgumā noteikto saistību izpildes termiņš automātiski tiek pagarināts par laiku, kas vienāds ar nepārvaramas varas apstākļu darbības laiku.
   4. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus.
   5. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu.
2. **Citi noteikumi**
   1. Pušu attiecības, kuras nav atrunātas Līgumā, tiek regulētas saskaņā ar Latvijas Republikā spēkā esošajiem normatīvajiem aktiem.
   2. Puses rakstveidā paziņo viena otrai par juridiskā statusa, juridiskās vai biroja adreses un bankas rekvizītu maiņu, tās reorganizāciju vai likvidāciju 5 (piecu) darba dienu laikā.
   3. Ja kāda no Pusēm tiek likvidēta, Līgums paliek spēkā un tā noteikumi ir saistoši Pušu tiesību pārņēmējiem.
   4. Neviena no Pusēm bez otras Puses rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai.
   5. Puses apņemas visā savas sadarbības laikā un pēc tā neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta, vai publiskota bez otras Puses rakstiskas piekrišanas.
   6. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.
   7. Pircējs deleģē tiesības pārstāvēt Pircēju jautājumos par Līguma saistību izpildi un Līguma summas kontroli: (vārds, uzvārds) (tālr.\_\_\_\_\_\_\_\_\_\_\_; e – pasts: \_\_\_\_\_\_\_\_\_\_).
   8. Pārdevējs deleģē tiesības pārstāvēt Pārdevēju jautājumos par Līguma saistību izpildi: (vārds, uzvārds) (tālr.\_\_\_\_\_\_\_\_\_\_\_; e – pasts: \_\_\_\_\_\_\_\_\_\_).
   9. Līgums sagatavots latviešu valodā uz \_\_\_ (\_\_\_) lapām ar Pielikumu uz \_\_ (\_\_\_) lapām, divos identiskos eksemplāros, un izsniegts pa vienam eksemplāram katrai Pusei. Abiem Līguma eksemplāriem ir vienāds juridiskais spēks.
   10. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatora dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa tālruni 114.
   11. Dabasgāzes izmantošana paredzēta siltumenerģijas ražošanas vajadzībām.
3. **Pielikumā:**
   1. <Pretendenta> iesniegtais finanšu piedāvājums iepirkuma procedūras ”Dabasgāzes piegāde SIA “BABĪTES SILTUMS” vajadzībām” Id.Nr. 1.11-BS/2021-02 ietvaros.
   2. Tehniskā specifikācija iepirkuma procedūras ”Dabasgāzes piegāde SIA “BABĪTES SILTUMS” vajadzībām” Id.Nr. 1.11-BS/2021-02 ietvaros.
4. **Pušu adreses un citi rekvizīti**

|  |  |
| --- | --- |
| Pircējs: | Pārdevējs: |
|  |  |